turjo4nis/wikipedia-bn-dump-20250701 huggingface dataset:
লতিফা সিদ্দিকী ডিগ্রি কলেজ

লতিফা সিদ্দিকী ডিগ্রি কলেজ চট্টগ্রামের সীতাকুণ্ড উপজেলার মছজিদ্দা এলাকায় অবস্থিত একটি প্রাচীন কলেজ

ইতিহাস 
সীতাকুণ্ড উপজেলার ৭ নম্বর কুমিরা ইউনিয়ন, ছোট কুমিরায় একক অনুদানে ১৯৮৫ সালে প্রতিষ্ঠা করেন লতিফা সিদ্দিকী বালিকা মহাবিদ্যালয়। কলেজের কার্যক্রম মানবিক ও বিজ্ঞান দিয়ে শুরু হয়। পরবর্তীতে ১৯৯১ সালে চট্টগ্রাম বিশ্ববিদ্যালয়ের অধিভূক্তি প্রাপ্তির মাধ্যমে বি.এ. ও বি.এস.এস. শ্রেণিতে শিক্ষা কার্যক্রম চালু করা হয়। পরবর্তীতে কলেজটিতে ব্যবসায় শিক্ষা প্রসারের কারণে ২০০১ সালে উচ্চ মাধ্যমিক শ্রেণিতে ব্যবসায় শিক্ষা বিভাগ চালু হয়। দুই বৎসর পর ২০০৩ সালে এলাকাবাসীর দাবির প্রেক্ষিতে, কলেজ পরিচালনা পর্ষদ ও শিক্ষক-কর্মচারীদের প্রচেষ্টায় কলেজটিকে সহশিক্ষা প্রতিষ্ঠানে রূপদান করা হয়। অত্র  শিক্ষাকার্যক্রমে ২০০৭ সালে যোগ হয় স্নাতক পর্যায়ে বি.বি.এস. কোর্স।

অবস্থান
চট্টগ্রাম জেলার সীতাকুণ্ড উপজেলার ছোট কুমিরায় ঢাকা-চট্টগ্রাম মহাসড়কের নিকটে অবস্থিত।

অবকাঠামো
১টি চারতলা,  ২টি দুইতলা এবং ১ টি একতলা ভবনে শিক্ষা ও প্রশাসনিক কার্যক্রম পরিচালিত হয়ে অাসছে।
পুরো ক্যাম্পাস ক্লোজ সার্কিট ক্যামেরা দ্বারা নিয়ন্ত্রিত।

বর্তমান অবস্থা

বিভাগ সমূহ 
উচ্চ মাধ্যমিক পর্যায় :

বিজ্ঞান
ব্যবসায় শিক্ষা
 মানবিক

স্নাতক পর্যায়  :
 বিএ (পাস)
 বিবিএস (পাস)
 বিএসএস (পাস)

আরো দেখুন 
 চট্টগ্রামের কলেজসমূহের তালিকা
 সীতাকুণ্ড উপজেলার শিক্ষাপ্রতিষ্ঠানের তালিকা

তথ্যসূত্র

১৯৮৫-এ প্রতিষ্ঠিত শিক্ষাপ্রতিষ্ঠান
সীতাকুণ্ড উপজেলার শিক্ষাপ্রতিষ্ঠান
চট্টগ্রাম জেলার মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
পে-মা-'ফ্রিন-লাস (ভুটান)

পে-মা-'ফ্রিন-লাস () (১৫৬৪-১৬৪২) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম পে-গ্লিং-র্গ্যাল-স্রাস () উপাধিধারী লামা ছিলেন।

জন্ম 
পে-মা-'ফ্রিন-লাস ১৫৬৪ খ্রিষ্টাব্দে জন্মগ্রহণ করেন। বিখ্যাত গ্তের-স্তোন পে-মা-গ্লিং-পার () পুত্র জ্লা-বা-র্গ্যাল-ম্ত্শান () তার পিতা ছিলেন। তার মাতা বু-খ্রিদ () ছিলেন ছোস-'খোর () অঞ্চলে শাসনকর্তার কন্যা। কথিত যে, জ্লা-বা-র্গ্যাল-ম্ত্শান মৃত্যুকালে তার শিষ্য ব্স্তান-'দ্জিন-গ্রাগ্স-পার () ওপর তার স্ত্রী ও শিশুপুত্রের দায়িত্ব দিয়ে যান, ফলে অনেকে ব্স্তান-'দ্জিন-গ্রাগ্স-পাকে পে-মা-'ফ্রিন-লাসের প্রকৃত পিতা বলে দাবী করেন।

কৃতিত্ব
পে-মা-'ফ্রিন-লাস ভুটানে বেশ কিছু বৌদ্ধবিহার স্থাপন করেন। এগুলির মধ্যে স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহার এবং স্প্রা-ম্খার-ল্হা-খাং () সর্বাপেক্ষা উল্লেখযোগ্য। তিনি গ্লিং-স্তোদ () এবং গ্লিং-স্মাদ () নামক দুই রকমের সংঘ অনুশাসনেরও প্রচলন করেন, যা ভুটানের বিহারগুলিতে বর্তমানেও প্রচলিত রয়েছে।

তথ্যসূত্র 

পেলিং গ্যালসে
১৫৬৪-এ জন্ম
১৬৪২-এ মৃত্যু
জালাল উদ্দিন খাঁ

জালাল উদ্দিন খাঁ (১৮৯৪-১৯৭২) হলেন পূর্ব ময়মনসিংহের একজন বিশিষ্ট বাউল কবি ও গায়ক। শিল্পকলায় (সংগীত) অসামান্য অবদানের স্বীকৃতিতে বাংলাদেশ সরকার  তাঁকে  ২০২৪ সালে মরণোত্তর একুশে পদকে ভূষিত করেন।

সংক্ষিপ্ত জীবনী
জালাল উদ্দিন খাঁ ব্রিটিশ ভারতের নেত্রকোণা জেলার কেন্দুয়া উপজেলার আসদহাটি (সিংহের গাঁও) গ্রামে ১৮৯৪ সালে ২৫ এপ্রিল তিনি জন্মগ্রহণ করেন। তার পিতার নাম সদরুদ্দীন খাঁ।  বিংশ শতাব্দীর বিশ থেকে ষাটের দশক অবধি প্রাকৃত বাঙালিজনের এই গীতিকবি তার সাধনায় সক্রিয় ছিলেন। আত্মতত্ত্ব, পরমতত্ত্ব, নিগূঢ়তত্ত্ব, লোকতত্ত্ব, দেশতত্ত্ব ও বিরহতত্ত্বের নামাঙ্কিতের মাঝে জালাল উদ্দিন প্রায় সহস্রাধিক গান রচনা করেছিলেন। প্রখ্যাত এই লোক কবি মালজোড়া গানের আসরেও ছিলেন অনন্য। জালাল উদ্দীন খাঁ অনেক গান রচনা করেছিলেন। তার জীবদ্দশায় চার খণ্ডের ‘জালাল-গীতিকা’ গ্রন্থে ৬৩০টি গান প্রকাশিত হয়েছিল। তার মৃত্যুর পর প্রকাশিত হয় ‘জালাল-গীতিকা’ পঞ্চম খণ্ড। সেই খণ্ডে গানের সংখ্যা ৭২টি। এই মোট ৭০২টি গান নিয়ে ২০০৫ সালের মার্চে প্রকাশিত হয়েছে ‘জালাল গীতিকা সমগ্র।’ জালাল তার গানগুলোকে বিভিন্ন ‘তত্ত্ব’তে বিন্যস্ত করে প্রকাশ করেন। সেই তত্ত্বগুলোর নামগুলো হলো- আত্মতত্ত্ব, পরমতত্ত্ব, নিগূঢ় তত্ত্ব, লোকতত্ত্ব, দেশতত্ত্ব, বিরহতত্ত্ব।

‘জালালগীতিকা’র অধিকাংশ গানই এরকম তত্ত্বনামাঙ্কিত হলেও অনেক গানকে জালাল খাঁ তত্ত্বের অন্তর্ভুক্ত করেননি। যেমন- ‘জালাল গীতিকা’ প্রথম খণ্ডে সংকলিত ২০২টি গানের মধ্যে ২০টি গান ‘ভাটিয়ালি’ নামাঙ্কিত। দ্বিতীয় খণ্ডের ২২৮টি গানের ৬০টিই ‘ভাটিয়ালি’। তৃতীয় খণ্ডের ৭৮টি গানের সাতটি ‘তত্ত্ব’ বিষয়ে, আর ১৪টি ‘মুর্শিদি’ ও ১১টি ‘মারফতি’ নামাঙ্কিত গান। ‘জালাল গীতিকা’র চতুর্থ খণ্ডে কোনো তত্ত্ব নির্দেশ ছাড়াই বাউল সুর, ঝাপতাল, চৌপদী, প্রসাদ সুর, মুকুন্দ সুর, খেমটা নামে মোট ১০১টি গান সংকলিত হয়েছিল। তার মৃত্যুর পর উত্তরসূরিদের হতে ‘জালাল গীতিকা’র যে পঞ্চম খণ্ড প্রকাশিত হয় তাতে গীতিগুলোর কোনোরূপ শ্রেণিবিন্যাস বা নামাঙ্কন করা হয়নি।

নব এই প্রকাশনায় জালালের জীবৎকালে অপ্রকাশিত বিভিন্ন ধরনের ৭২টি গীতি সংকলন করা হয়। তাছাড়া “বিশ্ব রহস্য” নামে একটি প্রবন্ধ গ্রন্থ প্রকাশ করেন।

মৃত্যু 
১৯৭২ সনে ৩১ জুলাই বাংলা ১৬ই শ্রাবণ, ১৩৭৯ দুই পুত্র তিন কন্যা, এবং স্ত্রী শামছুন্নাহার বেগমকে রেখে দেহত্যাগ করেন। নিজ গ্রামের বাড়ীর আঙ্গিনায় তার মাজার অবস্থিত।

সম্মাননা 
শিল্পকলায় (সংগীত) অসামান্য অবদানের জন্য বাংলাদেশ সরকার  তাঁকে  ২০২৪ সালে মরণোত্তর একুশে পদকে ভূষিত করেন।

জালাল মেলা 
প্রয়াত মরমী বাউল সাধক জালাল উদ্দিন খাঁ স্মরণে প্রতি বছর দু’দিন ব্যাপী পালিত হয় “জালাল মেলা”। ২০২৪ সালের ২৫-২৭ এপ্রিল কেন্দুয়া উপজেলা প্রশাসন কর্তৃক কেন্দুয়া হাইস্কুল খেলার মাঠে আয়োজিত হয় স্মরণকালের সর্ববৃহৎ জালাল মেলা।

বহিঃস্থ সংযোগ 
তার সৃষ্টিকর্মের পূর্ণ তথ্য এখানে- 

কয়েকটি গানের লিংক-

তথ্যসূ্ত্র

১৮৯৪-এ জন্ম
১৯৭২-এ মৃত্যু
বাউল
ময়মনসিংহের সঙ্গীত শিল্পী
নেত্রকোণা জেলার ব্যক্তি
লোকসঙ্গীত শিল্পী
বাংলাদেশী সংস্কৃতি
বাঙালি গীতিকার
বাঙালি পুরুষ কবি
বাঙালি দার্শনিক
২০২৪-এ একুশে পদক বিজয়ী
ব্স্তান-'দ্জিন-লেগ্স-পা'ই-দোন-গ্রুব

ব্স্তান-'দ্জিন-লেগ্স-পা'ই-দোন-গ্রুব () (১৬৪৫-১৭২৬) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় পে-গ্লিং-র্গ্যাল-স্রাস () উপাধিধারী লামা ছিলেন।

সংক্ষিপ্ত জীবনী 
ব্স্তান-'দ্জিন-লেগ্স-পা'ই-দোন-গ্রুব ১৬৪৫ খ্রিষ্টাব্দে জন্মগ্রহণ করেন। তার পিতার নাম ছিল বোন-স্বিস-ছোস-র্জে-'ফ্রিন-লাস-দ্বাং-ছেন () এবং মাতার নাম ছিল দ্বা-ছেন-ঝাল-র্ঙ্গো-বু-খ্রিদ-ল্হা-মো ()। ব্স্তান-'দ্জিন-'গ্যুর-মেদ-র্দো-র্জে () নামক চতুর্থ পে-গ্লিং-থুগ্স-স্রাস () উপাধিধারী লামা তার উল্লেখযোগ্য শিক্ষক ছিলেন। সায়ত্রিশ বছর বয়সে ব্স্তান-'দ্জিন-রাব-র্গ্যাসের পৃষ্ঠপোষকতায় তিনি স্প্যি-তো-খা () অঞ্চলে ফুন-ত্শোগ্স-রাব-ব্র্তান-গ্লিং () নামক তার শীতকালীন বাসভবন নির্মাণ করেন। উনষাট বছর বয়সে তিনি স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহারটিকে সম্প্রসারণ করেন।

তথ্যসূত্র

আরো পড়ুন 
Gerner, Manfred. 2007. Chakzampa Thangtong Gyalpo: Architect, Philosopher and Iron Chain Bridge Builder. Thimphu: The Center for Bhutan Studies.

পেলিং গ্যালসে
১৬৪৫-এ জন্ম
১৭২৬-এ মৃত্যু
কুন-ব্জাং-'ফ্রিন-লাস-র্নাম-র্গ্যাল

কুন-ব্জাং-'ফ্রিন-লাস-র্নাম-র্গ্যাল () (১৭২৭-১৭৫৮) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় পে-গ্লিং-র্গ্যাল-স্রাস () উপাধিধারী লামা ছিলেন।

সংক্ষিপ্ত জীবনী 
কুন-ব্জাং-'ফ্রিন-লাস-র্নাম-র্গ্যাল ১৭২৭ খ্রিষ্টাব্দে ভুটানের পুনাখা অঞ্চলে জন্মগ্রহণ করেন। তার মাতার নাম ছিল ব্সোদ-নাম্স-বু-খ্রিদ ()। ব্যাং-ছুব-র্দো-র্জে () নামক দ্বাদশ র্গ্যাল-বা-কার্মা-পা () উপাধিধারী ভিক্ষু তাকে ব্স্তান-'দ্জিন-লেগ্স-পা'ই-দোন-গ্রুব () নামক দ্বিতীয় পে-গ্লিং-র্গ্যাল-স্রাস () উপাধিধারী লামার পুনর্জন্ম রূপে চিহ্নিত করেন। ল্হো-ব্রাগ () অঞ্চলে চিত্রশিল্প, ধর্মীয় আচার অনুষ্ঠান ও জ্যোতিষশাস্ত্র সম্বন্ধে তাকে শিক্ষাপ্রদান করা হয়। কুন-ব্জাং-ত্শে-দ্বাং () নামক পঞ্চম পে-গ্লিং-গ্সুং-স্প্রুল () এবং 'গ্যুর-মেদ-ম্ছোগ-গ্রুব-দ্পাল-'বার () নামক পঞ্চম পে-গ্লিং-থুগ্স-স্রাস () উপাধিধারী ভুটানি লামারা তাএ ভিক্ষুর শপথ প্রদান করেন। তার উল্লেখযোগ্য শিক্ষক ছিলেন দশম র্জে-ম্খান-পো () ব্স্তান-'দ্জিন-ছোস-র্গ্যাল (), যিনি স্প্যি-তো-খা () অঞ্চলে ফুন-ত্শোগ্স-রাব-ব্র্তান-গ্লিং () শীতকালীন বাসভবনে তাকে ব্কা'-গ্যুর (), র্ন্যিং-মা-র্গ্যুদ-'বুম () এবং ব্লা-মা-নোর-বু-র্গ্যা-মত্শো () সম্বন্ধে শিক্ষাদান করেন।

তথ্যসূত্র 

পেলিং গ্যালসে
১৭২৭-এ জন্ম
১৭৫৮-এ মৃত্যু
নৈকট্য-সুবেদী গ্রাহক

নৈকট্য-সুবেদী গ্রাহক বা প্রক্সিমিটি সেন্সর () হলো এক প্রকার সুবেদী গ্রাহক যা কোনো রকম স্পর্শ ছাড়াই নিকটবর্তী বস্তু শনাক্ত করতে পারে। 

নৈকট্য-সুবেদী গ্রাহক প্রায়শই তড়িচ্চৌম্বক ক্ষেত্র অথবা তড়িচ্চৌম্বক বিকিরণের রশ্মিপটি নিঃসরণ করে।

নৈকট্য-সুবেদী গ্রাহকের প্রকারভেদ
ক্যাপাসিটিভ
ক্যাপাসিটিভ সেন্সিং ডিস্প্লেসমেন্ট সেন্সর
ডপলার ইফেক্ট (sensor based on effect)
এডি কারেন্ট
ইন্ডাক্টিভ
লেজার রেঞ্জফাইন্ডার
ম্যাগনেটিক, including ম্যাগনেটিক প্রক্সিমিটি ফিউজ
প্যাসিভ অপটিকাল (such as চার্জ-কাপলড ডিভাইস)
প্যাসিভ থার্মাল ইনফ্রারেড
ফটোসেল  (রিফ্লেক্টিভ)
রাডার
রিফ্লেকশন অব আয়োনাইজিং রেডিয়েশন
সোনার (typically active or passive)
আল্ট্রাসনিক সেন্সর (sonar which runs in air)
ফাইবার অপটিক্স সেন্সর
হল ইফেক্ট সেন্সর

প্রয়োগ

সুবেদী গ্রাহক
এহসান আদিল

এহসান আদিল (), (জন্ম ১৫ মার্চ ১৯৯৩) একজন পাকিস্তানি ক্রিকেটার। তিনি ডান হাতি ব্যাটসম্যান এবং ডানহাতি দ্রুতগামী বোলার। এছাড়াও তিনি ফয়সালাবাদ উলভস, হাবিব ব্যাংক লিমিটেড ক্রিকেট দল এবং পাকিস্তান অনূর্ধ্ব-১৯ ক্রিকেট দল এর হয়ে প্রতিনিধিত্ব করে থাকেন। আদিলকে ২০১৩ সালে দক্ষিণ আফ্রিকা সফরের জন্য পাকিস্তানের টেস্ট স্কোয়াড নির্বাচিত করা হয়।

খেলোয়াড়ী জীবন 
এহসান আদিল ২২ ফেব্রুয়ারি ২০১৩, দক্ষিণ আফ্রিকার বিরুদ্ধে টেস্ট ক্রিকেট ম্যাচ খেলার মাধ্যমে আন্তর্জাতিক ক্রিকেটে আগমন করেন। এছাড়াও তিনি ১৭ মে ২০১৩ তারিখে একদিনের আন্তর্জাতিক ম্যাচে স্কটল্যান্ডের বিরুদ্ধে আত্মপ্রকাশ করেন।

আরও দেখুন 
 সাঈদ আজমল
 মোহাম্মদ ইরফান

তথ্যসূত্র

বহিঃসংযোগ 

 
 

১৯৯৩-এ জন্ম
জীবিত ব্যক্তি
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
ফয়সালাবাদের ক্রিকেটার
হাবিব ব্যাংক লিমিটেডের ক্রিকেটার
ফয়সালাবাদ উল্ভসের ক্রিকেটার
ফেডারেল এরিয়াজের ক্রিকেটার
লাহোর কালান্দার্সের ক্রিকেটার
মধ্য পাঞ্জাবের ক্রিকেটার
জেমস প্রেসকট জুল

জেমস প্রেসকট জুল একজন ইংরেজ পদার্থবিজ্ঞানী। জুল তাপের ধর্ম পর্যবেক্ষণ করেন এবং যান্ত্রিক কাজের সাথে এর সম্পর্ক আবিষ্কার করেন। শক্তির এসআই একক জুল তার নামেই নামকরণ করা হয়েছে। তাপমাত্রার পরম স্কেল প্রতিষ্ঠার জন্য তিনি লর্ড কেলভিন এর সাথে কাজ করেন।

প্রাথমিক জীবন
জুল ১৮১৮ সালে ২৪শে ডিসেম্বর স্যালফোর্ড, ল্যাঙ্কাসায়ারে এক ধনী ও সম্ভ্রান্ত পরিবারে জন্মগ্রহণ করেন। তার বাবার ওয়াইন তৈরীর ব্যবসা ছিল। জুল তার প্রাথমিক জীবনে বিখ্যাত বিজ্ঞানী ডালটনের কাছে পড়াশুনো করেন। যুবক বয়েসে জুল বাবার ওয়াইন তৈরীর কারখানার ব্যাবসাতে যোগ দেন। সেই সময় বিজ্ঞান চর্চা জুলের কাছে নিছকই শখ ছিল। ১৮৪০ সালের দিকে জুলের বিজ্ঞান চর্চার শুরু হয় যখন তিনি তাদের ওয়াইন কারখানাতে বাষ্পীয় ইঞ্জিনের বদলে বৈদ্যুতিক মোটর ব্যবহারের চেষ্টা শুরু করেন। তার প্রথম বৈজ্ঞানিক প্রকাশনা এই বিষয়ের উপরে।

১৮৪১ সালে তিনি জুলের প্রথম সূত্র আবিষ্কার করেন। এই সূত্র অনুযায়ী, কোন পরিবাহীর মধ্যে তড়িৎ প্রবাহের কালে উৎপন্ন তাপের পরিমাপ তড়িৎ প্রবাহের বর্গের সঙ্গে পরিবাহীর রোধের গুন ফলের সমানুপাতিক।

তাপের যান্ত্রিক তুল্যাঙ্ক
জুল তার বৈদুতিক মোটরের পরীক্ষা করে পরিমাপ করেন যে এক পাউন্ড জলের তাপমাত্রা ১ ডিগ্রি ফারেনহাইট বৃদ্ধি করতে যে পরিমাণ কাজ করতে হয় তা ৪.১৮৬২ জুল প্রতি ক্যালোরির সমতুল্য। এই পরিমাপকেই তাপের যান্ত্রিক তুল্যাঙ্ক বলা হয়ে থাকে।

শুরুতে জুলের এই তত্ত্ব বিঞানীরা মেনে নেন নি। অন্যদিকে জুল তাপ ও যান্ত্রিক কর্মের মধ্যে সরাসরিক সম্পর্ক স্থাপনের জন্যে বদ্ধপরিকর ছিলেন। তিনি তার নিজের তৈরী যন্ত্রে জলকে একটি সচ্ছিদ্র সিলিন্ডারের মধ্যে বলপূর্বক পাঠিয়ে পরীক্ষা শুরু করেন এবং ফলস্বরূপ তাপের পরিবর্তন পরিমাপ করেন। এই পরীক্ষায় তিনি পরিমাপ করেন তাপের যান্ত্রিক তুল্যাংক ৭৭০ ফুট-পাউন্ড বল প্রতি ব্রিটিশ থার্মাল একক।

তিনি বলেন ১৮৪৩ সালে বলেন, "যখনই কোন যান্ত্রিক কর্ম করা হয় সমতুল্য তাপ উৎপন্ন হয়।।"

গ্যাসের গতিতত্ত্ব 
জুল ছিলেন ডাল্টনের ছাত্র এবং তিনি ছিলেন পারমাণবিক তত্ত্বে দৃঢ় বিশ্বাসী। জুলের ল্যাবরেটরিতে রাখা ডায়েরি থেকে জানা যায়, তিনি বিশ্বাস করতেন গ্যাসের তাপমাত্রা বৃদ্ধি হয় আবর্তনশীল গতির জন্যে।

সম্মাননা
জুল একাধিক সম্মানে সম্মানিত হয়েছেন। তার মধ্যে উল্লেখযোগ্য হলঃ

 রয়েল সোসাইটির সদস্যপদ (১৮৫০)
 রয়েল পদক (১৮৫২)
 কোপলে পদক (১৮৭০)
 ম্যাঞ্চেস্টার লিটারারি এন্ড ফিলোজফিক্যাল সোসাইটির সভাপতি (১৮৬০)
 ব্রিটিশ অ্যাসোশিয়েশান ফর দি অ্যাডভান্সমেন্ট অফ সায়েন্সের সভাপতি (১৮৭২, ১৮৮৭)
 ইনস্টিটিউট অফ ইঞ্জিনিয়ার্স এন্ড সিপ বিল্ডার্সের সাম্মানিক সদস্যপদ (১৮৫৭)

মৃত্যু 
জুল ১৮৮৯ সালের ১১ই অক্টোবর সত্তর বয়সে মারা যান।

তথ্যসূত্র

১৮১৮-এ জন্ম
১৮৮৯-এ মৃত্যু
ইংরেজ পদার্থবিজ্ঞানী
কপলি পদক বিজয়ী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
রয়েল সোসাইটির সভ্য
প্রবাহী গতিবিজ্ঞানী
রয়েল পদক বিজয়ী
উইলিয়াম জন র‍্যাংকিন

উইলিয়াম জন র‍্যাংকিন একজন স্কটিশ পুরকৌশলী, পদার্থবিজ্ঞানী এবং গণিতবিদ। তিনি রুডলফ ক্লসিয়াস ও উইলিয়াম থমসন এর তাপগতিবিদ্যা বিজ্ঞানের অন্যতম প্রতিষ্ঠাতা।
র‍্যাংকিন স্টীম ইঞ্জিনের পূর্ণাঙ্গ তত্ত্ব প্রতিষ্ঠা করেন। তিনি ১৮৪০ থেকে শুরু করে বিজ্ঞান এবং প্রকৌশলের বিষয়সমূহের উপর কয়েক শত পেপার এবং নোট লিখেন।

অন্যান্য 
র‍্যাংকিন ১৮৫৫ সালের নভেম্বর থেকে ১৮৭২ সালে তাঁর মৃত্যু পর্যন্ত গ্লাসগো বিশ্ববিদ্যালয় এ পুরকৌশল এবং বলবিদ্যার অধ্যাপক হিসেবে কর্মরত ছিলেন।

সম্মাননা 
 ফেলো অব দ্য রয়্যাল স্কটিশ সোসাইটি অব আর্টস
 অ্যাসোসিয়েট ইন্সটিটিউশন অব সিভিল ইঞ্জিনিয়ার্স, 1843 (he was never a full Member)
 ফেলো অব দ্য Royal Society of Edinburgh, 1850
 ফেলো অব দ্য Royal Society of London, 1853 
 Keith Medal of the Royal Society of Edinburgh, 1854
 প্রতিষ্ঠাতা প্রেসিডেন্ট , ইন্সটিটিউশন অফ ইঞ্জিনিয়ার্স অ্যান্ড শিপবিল্ডার্স ইন স্কটল্যান্ড, ১৮৫৭
 এলএলডি ট্রিনিটি কলেজ, ডাবলিন, ১৮৫৭
 Foreign member of the রয়্যাল সুইডিশ অ্যাকাডেমি অব সায়েন্সেস, ১৮৬৮
 র‍্যাংকিন পরম ফারেনহাইট স্কেল তার সম্মানে নাম করা হয়েছে
 Rankine, a small impact crater near the eastern limb of the Moon, is also named in his honour.
 In 2013 he was one of four inductees to the Scottish Engineering Hall of Fame.

তথ্যসূত্র 

১৮২০-এ জন্ম
১৮৭২-এ মৃত্যু
স্কটিশ পদার্থবিজ্ঞানী
পদার্থবিজ্ঞানী
স্কটীয় গণিতবিদ
এডিনবরা বিশ্ববিদ্যালয়ের প্রাক্তন শিক্ষার্থী
রয়েল সোসাইটির সভ্য
রয়েল সোসাইটি অব এডিনবার্গের সভ্য
প্রবাহী গতিবিজ্ঞানী
রয়েল সুয়েডীয় বিজ্ঞান অ্যাকাডেমির সদস্য
রাহাত আলী

রাহাত আলী (পাঞ্জাবি, ; জন্ম: ১২ সেপ্টেম্বর ১৯৮৮) একজন পাকিস্তানি আন্তর্জাতিক ক্রিকেটার, যিনি বর্তমানে টেস্ট ক্রিকেটে পাকিস্তানের হয়ে প্রতিনিধিত্ব করছেন। তিনি একজন বাহাতি ফাস্ট-মিডিয়াম বোলার এবং ডানহাতি ব্যাটসম্যান হিসেবে ব্যাটিং করে থাকেন। এছাড়াও তিনি ঘরোয়া ক্রিকেটে মুলতান টাইগার্স, খান রিসার্চ ল্যাবরেটরি; এবং সুই নর্দান গ্যাস পাইপলাইন লিমিটেড এর হয়ে প্রতিনিধিত্ব করছেন। রাহাতকে ২০১২ সালে শ্রীলঙ্কার বিরুদ্ধে একদিনের আন্তর্জাতিক (ওডিআই) ম্যাচের জন্য নির্বাচিত করা হয়।

২০১৩ সালের ১ ফেব্রুয়ারি, রাহাত আলী দক্ষিণ আফ্রিকার বিরুদ্ধে টেস্ট ক্রিকেটে আত্মপ্রকাশ করেন।

খেলোয়াড়ী জীবন

টেস্ট ক্রিকেটে ৫ উইকেট লাভ

আরও দেখুন
 এহসান আদিল
 মোহাম্মাদ আসিফ

তথ্যসূত্র

বহিঃসংযোগ

১৯৮৮-এ জন্ম
জীবিত ব্যক্তি
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
মুলতান থেকে আগত ক্রিকেটার
পাঞ্জাবি ব্যক্তি
করাচি কিংসের ক্রিকেটার
কোয়েটা গ্ল্যাডিয়েটর্সের ক্রিকেটার‎
লাহোর কালান্দার্সের ক্রিকেটার
দক্ষিণ পাঞ্জাবের (পাকিস্তান) ক্রিকেটার
পেশাওয়ার জালমির ক্রিকেটার
মুলতানের ক্রিকেটার
সুই নর্দার্ন গ্যাস পাইপ লাইন্স লিমিটেডের ক্রিকেটার
খান রিসার্চ ল্যাবরেটরিজের ক্রিকেটার
বেলুচিস্তানের ক্রিকেটার
অফ ব্রেক

অফ ব্রেক একজন ডানহাতি বোলার কর্তৃক ক্রিকেট খেলায় ব্যবহৃত এক ধরনের বল ছোড়া ও ক্রিকেটের পরিভাষা। অফ স্পিন বোলার আক্রমণাত্মক ভঙ্গীমায় ডানহাতি ব্যাটসম্যানের দিকে অফ সাইড থেকে লেগ সাইডের দিকে প্রেরণের জন্য পীচে বল ছোড়ে থাকেন। যিনি অফ ব্রেক বোলিং করেন, তিনি অফ স্পিনার নামে পরিচিত। বোলারকে তার সবগুলো আঙ্গুলের সাহায্যে হাতের তালুতে ক্রিকেট বল রেখে অফ ব্রেক বোলিং করতে হয়। ডানহাতি বোলারের ক্ষেত্রে বল নিক্ষিপ্তের সময় আঙ্গুলগুলো এমনভাবে নড়াচড়া করেন যাতে বল ঘড়ির কাঁটার ন্যায় পীচে প্রদর্শিত হয়।

কার্যকারিতা 

অফ স্পিন বোলার নিখুঁত নিশানা ও সঠিকভাবে বল নিক্ষেপণকালীন অধিকাংশ সময়ই অফ ব্রেক বোলিং করেন। ডানহাতি ব্যাটসম্যানের ক্ষেত্রে সবচেয়ে সহজ স্পিন বল হিসেবে অফ ব্রেক বোলিংকে চিহ্নিত করা হয়। কেননা, বল ব্যাটসম্যানের শরীরের দিকে অগ্রসর হয়। কোন কারণে বল মোকাবেলায় ব্যর্থ হলে তা পায়ে বাঁধাগ্রস্ত হয়। এরফলে বোলারের পক্ষে বোল্ড কিংবা কট-আউট করতে সক্ষমতা প্রদর্শনে ব্যর্থ হলেও লেগ বিফোর উইকেট প্রাপ্তির ব্যাপক সম্ভাবনা থাকে। তবে, বামহাতি ব্যাটসম্যানের দিক দিয়ে অফ ব্রেক বোলিং বেশ সমস্যা ডেকে আনে। কেননা বল ঘূর্ণনজনিত কারণে তার শরীর থেকে বেশ দূর দিয়ে যায়। এরফলে সঠিকভাবে বল মোকাবেলায় ব্যর্থ হলে ব্যাটের প্রান্ত স্পর্শের মাধ্যমে উইকেট-কিপার কিংবা স্লিপে দাঁড়ানো ফিল্ডারের কাছে ক্যাচে রূপান্তরের সমূহ সম্ভাবনার ক্ষেত্র সৃষ্টি করে। বামহাতি অর্থোডক্স স্পিন বোলার অফ ব্রেক বোলিং ভঙ্গীমায় বিপরীত দিক দিয়ে বলকে স্পিন করান। কিন্তু বামহাতি অর্থোডক্স স্পিনারের এ ধরনের বোলিং স্বীকৃত নয়।

তথ্যসূত্র

আরও দেখুন 

 বোলিং
 ব্যাটসম্যান
 উইকেট-কিপার

ক্রিকেটে বল ছোড়া
ক্রিকেট পরিভাষা
ক্রিকেটে বোলিং কৌশল
নাসির জামশেদ

নাসির জামশেদ (; জন্ম: ৬ ডিসেম্বর ১৯৮৯) হলেন একজন পাকিস্তানি আন্তর্জাতিক ক্রিকেটার; যিনি পাকিস্তান ক্রিকেট দল হয়ে একদিনের আন্তর্জাতিক (ওডিআই)  এবং টুয়েন্টি২০ আন্তর্জাতিক (টি২০ আই)-এ প্রতিনিধিত্ব করে থাকেন। জামশেদ একজন বা-বাতি আক্রমণাত্মক উদ্বোধনী ব্যাটসম্যান হিসেবে পরিচিত।

আন্তর্জাতিক শতকসমূহের তালিকা 
 কলামের রান, * চিহ্ন অপরাজিত বোঝান হয়েছে
 কলামের শিরোনাম ম্যাচ খেলোয়াড়ের ম্যাচ সংখ্যা বোঝান হয়েছে

একদিনের আন্তর্জাতিক শতকসমূহ

তথ্যসূত্র

বহিঃসংযোগ 
 
 

১৯৮৯-এ জন্ম
জীবিত ব্যক্তি
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
২০১৫ ক্রিকেট বিশ্বকাপের ক্রিকেটার
লাহোর থেকে আগত ক্রিকেটার
বিদেশে বন্দি পাকিস্তানি ব্যক্তি
ত্রিনবাগো নাইট রাইডার্সের ক্রিকেটার
ন্যাশনাল ব্যাংক অব পাকিস্তানের ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
লাহোর ঈগলসের ক্রিকেটার
রুহুনা রয়্যালসের ক্রিকেটার
পাঞ্জাবের (পাকিস্তান) ক্রিকেটার
চট্টগ্রাম চ্যালেঞ্জার্সের ক্রিকেটার
ঢাকা ডমিনেটর্সের ক্রিকেটার
দুর্নীতির অভিযোগে নিষিদ্ধঘোষিত ক্রিকেটার
ব্স্তান-'দ্জিন-স্রিদ-ঝি-র্নাম-র্গ্যাল

ব্স্তান-'দ্জিন-স্রিদ-ঝি-র্নাম-র্গ্যাল () (১৭৫৯-১৭৯০) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ পে-গ্লিং-র্গ্যাল-স্রাস () উপাধিধারী লামা ছিলেন।

সংক্ষিপ্ত জীবনী 
ব্স্তান-'দ্জিন-স্রিদ-ঝি-র্নাম-র্গ্যাল ১৭৫৯ খ্রিষ্টাব্দে মধ্য ভুটানের ওয়াং নামক স্থানে জন্মগ্রহণ করেন। তিনি বুমথাং অঞ্চলে স্প্রা-ম্খার () নামক স্থানে তন্ত্র ও সূত্র সম্বন্ধে এবং পুনাখা অঞ্চলে বৌদ্ধ আচার সম্বন্ধে শিক্ষালাভ করেন।

তথ্যসূত্র 

পেলিং গ্যালসে
১৭৫৯-এ জন্ম
১৭৯০-এ মৃত্যু
ও-র্গ্যান-দ্গে-লেগ্স-র্নাম-র্গ্যাল

ও-র্গ্যান-দ্গে-লেগ্স-র্নাম-র্গ্যাল () (১৭৯১-১৮৪০) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম পে-গ্লিং-র্গ্যাল-স্রাস () উপাধিধারী লামা ছিলেন।

সংক্ষিপ্ত জীবনী 
ও-র্গ্যান-দ্গে-লেগ্স-র্নাম-র্গ্যাল ১৭৯১ খ্রিষ্টাব্দে ভুটানের বুমথাং অঞ্চলে স্প্রা-ম্খার () নামক স্থানে জন্মগ্রহণ করেন। কুন-ব্জাং-ব্স্তান-পা'ই-র্গ্যাল-ম্ত্শান () নামক ষষ্ঠ পে-গ্লিং-গ্সুং-স্প্রুল () উপাধিধারী অবতারী লামা তাকে ব্স্তান-'দ্জিন-স্রিদ-ঝি-র্নাম-র্গ্যাল () নামক চতুর্থ পে-গ্লিং-র্গ্যাল-স্রাস () উপাধিধারী লামার পুনর্জন্ম রূপে চিহ্নিত করেন।

তথ্যসূত্র 

পেলিং গ্যালসে
১৭৯১-এ জন্ম
১৮৪০-এ মৃত্যু
মোহাম্মাদ সালমান

মোহাম্মাদ সালমান (জন্মঃ ৭ আগস্ট ১৯৮১, করাচি) হলেন একজন পাকিস্তানি আন্তর্জাতিক ক্রিকেটার। তিনি একজন ডানহাতি ব্যাটসম্যান এবং উইকেটরক্ষক হিসেবে প্রতিনিধিত্ব করে থাকেন। তিনি  কামরান আকমল এর পরিবর্তে দলে জায়গা পান।

খেলোয়াড়ী জীবন
সালমানের আন্তর্জাতিক অঙ্গনের তিন ফরমেটেই অভিষেক ঘটে ওয়েস্ট ইন্ডিজের বিরুদ্ধে। তার প্রথম আন্তর্জাতিক স্ট্যাম্পিং উইকেট ছিল মারলন স্যামুয়েলস; যার বোলার ছিলেন সাঈদ আজমল।

আরও দেখুন
 উমর আকমল
 মুশফিকুর রহিম

তথ্যসূত্র

বহিঃসংযোগ 
 
 

১৯৮১-এ জন্ম
জীবিত ব্যক্তি
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
পাকিস্তানি উইকেট-রক্ষক
করাচি থেকে আগত ক্রিকেটার
অ্যালাইড ব্যাংক লিমিটেডের ক্রিকেটার
ফয়সালাবাদের ক্রিকেটার
পাঞ্জাবের (পাকিস্তান) ক্রিকেটার
পোর্ট কাসিম অথরিটির ক্রিকেটার
সুই নর্দার্ন গ্যাস পাইপ লাইন্স লিমিটেডের ক্রিকেটার
ফয়সালাবাদ উল্ভসের ক্রিকেটার
উইকেট-রক্ষক
ফুতাবাসা

হল জাপানি প্রকাশন কোম্পানী । এটির প্রধান কার্যালয় হিগাশিগোকেনচো, শিনজুকু, টোকিও, জাপান.

ফুতাবাসার প্রকাশনা করা ম্যাগাজিনের তালিকা

মাঙ্গা
4koma Manga Kingdom
 Crayon Shin-chan
 Kodomo no Jikan
 Lupin III
 Lone Wolf and Cub
 Old Boy
 Okitenemuru 
 Oruchuban Ebichu
 Koizora

তথ্যসূত্র

বহিঃসংযোগ

ফুতাবাসার অফিসিয়াল ওয়েবসাইট 
টোকিওর ম্যাগাজিন প্রকাশনা কোম্পানি
টোকিওর কমিক বই প্রকাশনা কোম্পানি
ও-র্গ্যান-ব্স্তান-পা'ই-ন্যি-মা

ও-র্গ্যান-ব্স্তান-পা'ই-ন্যি-মা () (১৮৩৮-১৮৭৪) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ পে-গ্লিং-র্গ্যাল-স্রাস () উপাধিধারী লামা ছিলেন।

সংক্ষিপ্ত জীবনী 
ও-র্গ্যান-ব্স্তান-পা'ই-ন্যি-মা ১৮৩৩ খ্রিষ্টাব্দে ভুটানে গ্ন্যোস পরিবারগোষ্ঠীতে জন্মগ্রহণ করেন। তার পিতার নাম ছিল ব্স্তান-পা'ই-র্গ্যাল-ম্ত্শান ()। ও-র্গ্যান-ব্স্তান-পা'ই-ন্যি-মা তিব্বতের খাম্স অঞ্চলের ল্হা-লুং () যাত্রা করে কুন-ব্জাং-ঙ্গাগ-দ্বাং-ছোস-ক্যি-ব্লো-গ্রোস () নামক ষষ্ঠ পে-গ্লিং-গ্সুং-স্প্রুল () উপাধিধারী অবতারী লামার নিকট শিক্ষালাভ করেন। ভুটান ফিরে এলে তিনি রিন-ছেন-বুম-পা () নামক স্থানে একান্ত সাধনায় লিপ্ত হন। এরপর তিনি পে-গ্লিং-গিং-গ্সুম (), পে-গ্লিং-গ্তের-'ছাম (), দ্মাং-'ছাম () প্রভৃতি নাচের প্রচলন করেন।

তথ্যসূত্র 

পেলিং গ্যালসে
১৮৩৮-এ জন্ম
১৮৭৪-এ মৃত্যু
আসাদ শফিক

আসাদ শফিক (; জন্ম: ২৮ জানুয়ারি ১৯৮৬ করাচি) হলেন একজন পাকিস্তানি আন্তর্জাতিক ক্রিকেটার। একজন ডানহাতি ব্যাটসম্যান এবং মাঝে মধ্যে লেগ ব্রেক বোলার হিসেবে তিনি ২০১০ সালের এশিয়া কাপে একদিনের আন্তর্জাতিক ক্রিকেটে আত্মপ্রকাশ করেন। এছাড়াও তিনি করাচি হোয়াইট, করাচি ব্লুজ, করাচি ডলফিন, করাচি জেব্রা, নর্থ ওয়েস্ট ফ্রন্টিয়ার প্রভিন্স এবং সিন্দ এর হয়ে প্রতিনিধিত্ব করে থাকেন। তিনি গুজ্জার উপজাতির সাথে সম্পৃক্ত।

আন্তর্জাতিক শতকসমূহের তালিকা 
 কলামের রান, * চিহ্ন অপরাজিত বোঝান হয়েছে
 কলামের শিরোনাম ম্যাচ খেলোয়াড়ের ম্যাচ সংখ্যা বোঝান হয়েছে

টেস্ট শতকসমূহ

তথ্যসূত্র

বহিঃসংযোগ 
 

পাকিস্তানের টেস্ট ক্রিকেটার
১৯৮৬-এ জন্ম
পাকিস্তানি ক্রিকেটার
করাচি থেকে আগত ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
জীবিত ব্যক্তি
গুজরাতি বংশোদ্ভূত পাকিস্তানি ব্যক্তি
২০১১ ক্রিকেট বিশ্বকাপের ক্রিকেটার
করাচি ব্লুজের ক্রিকেটার
করাচি হোয়াইটসের ক্রিকেটার
করাচি ডলফিন্সের ক্রিকেটার
করাচি জেব্রাসের ক্রিকেটার
খাইবার পাখতুনখোয়ার ক্রিকেটার
সিন্ধুর ক্রিকেটার
হাবিব ব্যাংক লিমিটেডের ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
কোয়েটা গ্ল্যাডিয়েটর্সের ক্রিকেটার
মুলতান সুলতান্সের ক্রিকেটার
উইকেট-রক্ষক
মুহাজির ব্যক্তি
গালে গ্ল্যাডিয়েটর্সের ক্রিকেটার
ও-র্গ্যান-ব্স্তান-পা'ই-ন্যিন-ব্যেদ

ও-র্গ্যান-ব্স্তান-পা'ই-ন্যিন-ব্যেদ () (১৮৭৫-১৯০৫) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের সপ্তম পে-গ্লিং-র্গ্যাল-স্রাস () উপাধিধারী লামা ছিলেন।

সংক্ষিপ্ত জীবনী 
ও-র্গ্যান-ব্স্তান-পা'ই-ন্যিন-ব্যেদ ১৮৭৫ খ্রিষ্টাব্দে ভুটানের মোং-স্গার () অঞ্চলে দ্গ্রা-মেদ-র্ত্সে () নামক স্থানে জন্মগ্রহণ করেন। তার পিতার নাম ছিল দ্কোন-ম্ছোগ-দ্বাং-'দুস () এবং মাতার নাম ছিল সেং-গে-স্গ্রোল-মা ()। শাক্য র্গ্যাল-ম্ত্শান নামক এক বৌদ্ধ ভিক্ষু তার উল্লেখযোগ্য শিক্ষক ছিলেন। তিনি কুন-ব্জাং-ছোস-গ্লিং (), স্গার-দ্গোন-ল্হা-খাং () , গ্জি-গ্জি-ল্হা-খাং () এবং স্পাং-খা-ব্সাম-গ্তান-ছোস-গ্লিং () নামক চারটি সাধনকেন্দ্র স্থাপন করেন। ১৮৯৭ খ্রিষ্টাব্দে এক ভূমিকম্পের ফলে স্গাং-স্তেং-গ্সাং-স্ঙ্গাগ্স-ছোস-গ্লিং () বৌদ্ধবিহার ক্ষতিগ্রস্ত হলে তিনি বিহারের সংস্কার সাধন করেন। ১৯০৫ খ্রিষ্টাব্দে নোর-বু-স্গাং () বিহারে তার মৃত্যু হয়।

তথ্যসূত্র 

পেলিং গ্যালসে
১৮৭৫-এ জন্ম
১৯০৫-এ মৃত্যু
২০১৪-১৫ শ্রীলঙ্কা ক্রিকেট দলের নিউজিল্যান্ড সফর

শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৬ ডিসেম্বর, ২০১৪ তারিখ থেকে ২৯ জানুয়ারি, ২০১৫ তারিখ পর্যন্ত নিউজিল্যান্ড সফর করে। সফরে দলটি নিউজিল্যান্ড ক্রিকেট দলের বিপক্ষে ২টি টেস্ট ও ৭টি একদিনের আন্তর্জাতিকে প্রতিদ্বন্দ্বিতায় অবতীর্ণ হয়। নিউজিল্যান্ড টেস্টে ২-০ এবং ওডিআইয়ে ৪-২ ব্যবধানে সিরিজ জয় করে।

সফরের পরপরই দলটি ঐ অঞ্চলে ২০১৫ সালের ক্রিকেট বিশ্বকাপে অংশগ্রহণের জন্য অবস্থান করবে।

২০১১ সালে ক্রাইস্টচার্চে প্রচণ্ড ভূমিকম্পের পর হ্যাগলে ওভালে প্রথমবারের মতো বৃহৎ ক্রীড়ানুষ্ঠানের আয়োজন করা হয়।

দলীয় সদস্য

প্রস্তুতিমূলক খেলা

নিউজিল্যান্ড একাদশ ব শ্রীলঙ্কা একাদশ

টেস্ট সিরিজ

১ম টেস্ট

২য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

৬ষ্ঠ ওডিআই

৭ম ওডিআই

তথ্যসূত্র

বহিঃসংযোগ 
 উইজডেনে সিরিজের মূলপাতা
 ইএসপিএনক্রিকইনফোতে সিরিজের মূলপাতা

২০১৪–১৫ আন্তর্জাতিক ক্রিকেট প্রতিযোগিতা
শ্রীলঙ্কা ক্রিকেট দলের নিউজিল্যান্ড সফর
২০১৪-এ নিউজিল্যান্ডীয় ক্রিকেট
২০১৪-এ শ্রীলঙ্কান ক্রিকেট
২০১৫-এ নিউজিল্যান্ডীয় ক্রিকেট
২০১৪-১৫ নিউজিল্যান্ডীয় ক্রিকেট মৌসুম
ও-র্গ্যান-'ফ্রিন-লাস-র্দো-র্জে

ও-র্গ্যান-'ফ্রিন-লাস-র্দো-র্জে () (১৯০৬-১৯৪৯) ভুটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের অষ্টম পে-গ্লিং-র্গ্যাল-স্রাস () উপাধিধারী লামা ছিলেন।

সংক্ষিপ্ত জীবনী 
ও-র্গ্যান-'ফ্রিন-লাস-র্দো-র্জে ১৯০৬ খ্রিষ্টাব্দে ভুটানে জন্মগ্রহণ করেন। তার পিতা কুন-ব্জাং-'ফ্রিন-লাস () থিম্ফু শহরের র্দ্জোং-দ্পোন () পদাধিকারী ছিলেন। তার মাতা সাংস-র্গ্যাস-স্গ্রোল-মা () ও-র্গ্যান-ব্স্তান-পা'ই-ন্যিন-ব্যেদ () নামক সপ্তম পে-গ্লিং-র্গ্যাল-স্রাস () উপাধিধারী লামার কনিষ্ঠা ভগিনী ছিলেন। ব্স্তান-'দ্জিন-ছোস-ক্যি-র্গ্যাল-ম্ত্শান () নামক নবম পে-গ্লিং-গ্সুং-স্প্রুল () উপাধিধারী অবতারী লামা তার উল্লেখযোগ্য শিক্ষক ছিলেন। পিতার মৃত্যুর পরে তিনি থিম্ফু শহরের র্দ্জোং-দ্পোন () পদে নিযুক্ত হন। তিনি এই শহরে গুরু মন্দির স্থাপন করেন।

তথ্যসূত্র 

পেলিং গ্যালসে
১৯০৬-এ জন্ম
১৯৪৯-এ মৃত্যু